கேள்வி: தமிழ் சினிமா உலகம் (நூல்) பற்றி நீங்கள் என்ன அறிந்துள்ளீர்கள்?
பதில்: தமிழ் சினிமா உலகம், தமிழ்த் திரைப்படங்கள் பேசும் படங்களாக வெளிவர ஆரம்பித்த 1931 ஆம் ஆண்டிலிருந்து வெளிவந்த இந்திய தமிழ்த் திரைப்படங்களின் விவரங்கள் அடங்கிய ஒரு ஆவண, தொகுப்பு நூலாகும். நூலின் ஆசிரியர் திருப்பூர் அகிலா விஜயகுமார். இந்நூல் இரண்டு தொகுதிகளாக வெளியிடப்பட்டுள்ளது. தொகுதி 1 ''தமிழ் சினிமா உலகம் தொகுதி - 1'' சென்னை 108, மணிவாசகர் பதிப்பகத்தால் 2019 மார்ச் மாதத்தில் முதல் பதிப்பு வெளியிடப்பட்டுள்ளது. 528 பக்கங்கள் கொண்ட இந்த நூலில் 1931 ஆம் ஆண்டு தொடக்கம் 1940 ஆம் ஆண்டு வரை வெளியான இந்திய தமிழ்த் திரைப்படங்களின் விவரங்கள் கொடுக்கப்பட்டுள்ளன. *படத்தின் பெயர் *வெளியான தேதி *படத்தின் நீளம் *தயாரிப்பு நிறுவனம் *தயாரிப்பாளர் *இயக்குநர் *கதை, வசன ஆசிரியர்கள் *நடிகர்கள் *நடிகைகள் *பாடலாசிரியர்கள் *இசையமைப்பாளர்கள் ஆகிய விவரங்கள் நூலில் உள்ளன. அத்துடன் படத்தில் இடம்பெற்ற பாடல்களின் முதலடி, ராகம், தாளம், பாடியவர்/நடித்தவர் பெயர் ஆகியவை பட்டியலிடப்பட்டு வெளியிடப்பட்டுள்ளன. ;பிற அம்சங்கள் படங்கள் பற்றிய விபரங்களோடு கட்டுரைகள், மேலதிகத் தகவல்கள் ஆகியனவும் நூலில் அடங்கியுள்ளன. பேசும் படங்கள் வரத் தொடங்கிய காலத்தில் காட்சி படமாக்கும் போதே நடிகர்கள் வசனம் பேச வேண்டும், பாடல்கள் பாடவேண்டும். அது அப்படியே ஒலிப்பதிவாகும். ஆகவே படம் பார்க்கும்போது மட்டுமே பாடல்களைக் கேட்க முடியும். ஆனால் சில இசைத்தட்டு நிறுவனங்கள் பாடகர்களை மீண்டும் பாடவைத்து ஒலிப்பதிவு செய்து இசைத்தட்டுகளாக வெளியிட்டன. அவ்வாறு வெளியான இசைத்தட்டுகள் பற்றிய விவரங்கள் தனியாகக் கொடுக்கப்பட்டுள்ளன. சில திரைப்படங்கள் ஒரே தலைப்பில் வெவ்வேறு நிறுவனங்களால் தயாரிக்கப்பட்டு வெளிவந்தன. அவ்வாறு ஒரே பெயரில் வெளியான வெவ்வேறு படங்கள் பற்றிய விபரங்களும் கொடுக்கப்பட்டுள்ளன. அதே போன்று ஒரே கதையை வெவ்வேறு நிறுவனங்கள் ஒரே பெயரில் அல்லது வேறு பெயர்களில் தயாரித்து வெளியிட்டன. அவற்றின் விபரமும் நூலில் உள்ளது. அக்காலத்தில் சங்கத் தமிழ் நூல்கள், இதிகாசங்கள், புராணங்கள் என்பவற்றிலிருந்து கதைகள் எடுக்கப்பட்டு படமாக்கப்பட்டன. அவ்வாறு இராமாயணம், மகாபாரதம், புராணங்கள், பாகவதம், பக்த விஜயம், ராஜா-ராணி, பரம்பரைக்கதைகள், புதினங்கள் என்ற தலைப்புகளின் கீழ் வெளியான திரைப்படங்கள் வகைப்படி பிரித்து பட்டியலிடப்பட்டுள்ளன. தொகுதி 2 ''தமிழ் சினிமா உலகம் தொகுதி - 2'' சென்னை 21, மணிவாசகர் பதிப்பகத்தால் 2025 ஏப்ரல் மாதத்தில் முதல் பதிப்பு வெளியிடப்பட்டுள்ளது. 672 பக்கங்கள் கொண்ட இந்த நூலில் 1941 ஆம் ஆண்டு தொடக்கம் 1950 ஆம் ஆண்டு வரை வெளியான இந்திய தமிழ்த் திரைப்படங்களின் விவரங்கள் கொடுக்கப்பட்டுள்ளன. தொகுதி-1 நூலில் கொடுக்கப்பட்டுள்ள விபரங்களோடு, "வெள்ளித்திரையில் காணா வெளிச்சங்கள்" என்ற தலைப்பில் திரைப்படங்கள் உருவாகுவதற்குப் பின்னால் இருந்த கலைஞர்களின் விபரம் கொடுக்கப்பட்டுள்ளது. அத்துடன், பின்னணிப் பாடகர்களின் வாழ்க்கை விபரம், இசை அமைப்பாளர்களின் படங்கள் ஆகியவையும் வெளியாகியுள்ளன. ஆர். நடராஜன் எழுதியுள்ள "இசைத்தட்டுக்கள் - ஒரு பார்வை" என்ற நீண்ட கட்டுரை 1931 - 1950 காலப்பகுதியிலான திரைப்படப் பாடல்கள் வெளியான அத்தனை இசைத்தட்டுக்கள் பற்றிய விபரங்களுடன் ஒரு ஆவணமாகத் திகழ்கின்றது. பாடல் விபரங்களோடு இசைத்தட்டு எண்களும் கொடுக்கப்பட்டுள்ளன.
கேள்வி: தமிழ் சினிமா உலகம் (நூல்) - உசாத்துணை பற்றி நீங்கள் என்ன அறிந்துள்ளீர்கள்?
பதில்: *தமிழ் சினிமா உலகம் (தொகுதி 1) - வெளியீடு: மணிவாசகர் பதிப்பகம், 31 ச்ரிங்கர் தெரு, பாரிமுனை, சென்னை 600108. *தமிழ் சினிமா உலகம் (தொகுதி 2) - வெளியீடு: மணிவாசகர் பதிப்பகம், 1, பி. ஏ. என். ராஜரத்தினம் சாலை, 3- ஆவது சந்து, சென்னை 600021.